મુંબઈમાં પુલિસ કમિશનર એ.એસ. સામરાએ કહ્યું કે એપ્રિલની 20મીએ મોરીશીઅસથી પાછા ફરતાં મુંબઈના એરપોર્ટ પર ગિરફ્તારી વખતે સંજય બહુ મક્કમતાથી કહેતો હતો કે એ નિર્દોષ છે. પછી એને જ્યારે સમીર હિંગોરા અને હનીફ લાકડાવાળાની સામે લાવવામાં આવ્યો, જેમણે એને એ.કે. 56 રાઈફલ આપી હતી, સંજયે કબૂલ કરી લીધું. સંજયે જાન્યુઆરી 1993ના કોમી હુલ્લડો પછી આ એ.કે. 56 રાઈફલ ખરીદી હતી. સપ્ટેમ્બર 1992માં એણે એક કુખ્યાત ક્રિમિનલ પાસેથી 9 એમ.એમ પિસ્તોલ ખરીદી હતી. એની પાસે ત્રણ લાઈસન્સવાળા હથિયારો હતાં જે ગ્વાલિયરમાં રજિસ્ટર થયેલાં છે. અંતે (સામરા) નિષ્કર્ષ કાઢે છે: આ રીતે શસ્ત્રો ખરીદવાની પ્રવૃત્તિ બતાવે છે કે એ હીરો છે એટલે કાયદામાં માનતો નથી... અને શસ્ત્રો ગાયબ કરવાની કોશિશમાં એણે સાબિતીઓનો નાશ કરવાની સાવચેતી રાખી છે. (ટાઈમ્સ ઑફ ઈન્ડિયા: એપ્રિલ 27, 1993)